b'\n_START_ARTICLE_\nDan Folke\n_START_PARAGRAPH_\nDan Folke (f\xc3\xb8dt 11. marts 1906 p\xc3\xa5 Frederiksberg, d\xc3\xb8d 16. september 1954 i K\xc3\xb8benhavn) var en dansk komponist, tekstforfatter, forlags- og teaterdirekt\xc3\xb8r._NEWLINE_Han blev student i 1924 fra Frederiksberg Gymnasium, og havde da allerede skrevet flere melodier til k\xc3\xb8benhavnske revyer Scala Revyen, Co-Optimisterne og Apolloteatret. _NEWLINE_Han kom i boghandlerl\xc3\xa6re p\xc3\xa5 C.A. Reitzels Forlag og var ansat der til 1928. Efter l\xc3\xa6retiden blev han 1928 knyttet til Wilhelm Hansen indtil 1936. I to s\xc3\xa6soner, 1936 og 1937, var Folke direkt\xc3\xb8r for Bellevueteatret og kom derefter tilbage til Reitzels forlag 1938-39, denne gang som direkt\xc3\xb8r. 1939 ansattes han som prokurist i virksomhederne under Egmont H. Petersens Fond og blev i 1942 direkt\xc3\xb8r. Her var det is\xc3\xa6r bladudgivelsen han tog sig af og det blev ham som bl.a. indf\xc3\xb8rte Reader\'s Digest og Walt Disneys blade p\xc3\xa5 det danske marked._NEWLINE_Sammen Arvid og B\xc3\xb8rge M\xc3\xbcller skrev han teksterne til "Glemmer du" og "G\xc3\xa5 med i lunden".'